
Европейският парламент,
–	като взе предвид предложението на Комисията до Парламента и до Съвета (COM(2024)0426),
–	като взе предвид член 294, параграф 2 и член 212 от Договора за функционирането на Европейския съюз, съгласно които Комисията е внесла предложението в Парламента (C10‑0106/2024),
–	като взе предвид член 294, параграф 3 от Договора за функционирането на Европейския съюз,
–	като взе предвид бюджетната оценка на комисията по бюджети,
–	като взе предвид поетия с писмо от 9 октомври 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 60 и 58 от своя Правилник за дейността,
–	като взе предвид писмото на комисията по външни работи,
–	като взе предвид доклада на комисията по международна търговия (A10-0006/2024),
1. приема изложената по-долу позиция на първо четене;
2.	приканва Комисията отново да се отнесе до него, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

